Aceasta este intrebarea, urgentă, presantă, vitală. Coarda este teribil de intinsă, poate n-ați băgat de seamă. Cât timp veți continua să ne batjocoriți? Cât timp credeți că vă puteți face de cap cu impunitate? Cat timp veți călca in picioare statul de drept? Să ajungi in situația absolut penibilă și scandaloasă de a ți se atrage atenția (mă exprim eufemistic) de către Departamentul de Stat că modificarea legilor justiției este inacceptabilă ține de-acum de un sinucigaș joc politic. Treaba lui Dragnea, a lui Tăriceanu, a lui Tudose si a ciracilor lor dacă doresc să se lege la gât cu bolovani și să se arunce in apele tulburi ale nebuniei pe care au declanșat-o. Dar să nu ne mai distrugă timpanele cu vociferări patriotarde. Suntem sătui de ele. Suntem dezgustați de această gașcă infamă. Suntem ingrețoșați. Suntem exasperați. La ora actuală, guvernarea PSD-ALDE este principala inamică a României ca stat membru al UE si al NATO. Miza actuală este interesul național al acestei țări. Conflictele temporare din zona opoziției iscate de prea-umane vanități trebuie lăsate de-o parte. Guvernarea gangsterilor trebuie să plece! Altminteri, mi-e teamă, vorba poetului, “Cristoși să fiți…”

Axiomele rezistenței civice sunt limpezi: 1. Este drept si normal sa te opui unui regim corupt; 2. Este drept si este normal sa protestezi impotriva unui sistem canceros; 3. Este drept si este normal să aperi statul de drept impotriva dusmanilor sai. Este exact ceea ce sute de mii de cetățeni ai României fac incepând din februarie 2017. Et la lutte continue…







Citeste intreg articolul si comenteaza pe Contributors.ro



